hinudyatan nito ang binata, iniwan nila ang daan at nagsuot sa isang palikawlikaw na landas at mga daanang pag itan ng ilang bahay; kung minsay nangagsisitalon sa maliliit na bato upang iwasan ang mumunting putikan at kung minsay yumuyuko upang dumaan sa bakod na masama ang pagkakayari at lalo pa manding masama ang pagkakaingat. namangha si placido nang makitang naglalakad sa mga pook na iyon ang mayamang mag aalahas na wariy sanay na sanay doon. sa kahulihulihay nakarating sila sa isang wariy kulob na malaki na may nag iisang munting bahay na dukha na nalilibid ng sagingan at mga puno ng bunga. ilang balangkas na kawayan at putol putol na bungbong ay nakapagpahinala kay placido na silay nasa bahay ng isang kastillero. at dagling nanaog. nariyan na ang pulbura? ang tanong ni simoun. nangasa bayong; inaantay ko ang mga bungbong. mabuti, maestro. ngayong gabi rin kayo lalakad at makipag usap sa teniente at sa kabo.